Martfű Város Önkormányzatának az állattartás szabályairól szóló 14/2009. (X.1.) Ö.          rendelet módosításáról szóló ……../2012. (X.25.) Ö. rendeletéhez

                                               ÁLTALÁNOS INDOKOLÁS

Martfű Város Önkormányzatának az állattartás szabályairól szóló 14/2009. (X.1.) Ö. rendelet módosítását egyrészt az indokolja, hogy az Országgyűlés a kedvtelésből tartott állatok tartásáról és forgalmazásáról szóló 41/2010. (II.26.) Korm. rendelet 2012. augusztus 1. napján hatályba lépett módosításával jelentősen megszigorította a kedvtelésből tartott állatok tartásának és forgalmazásának szabályait.

A módosítás másik oka, hogy az élelmiszerláncról és hatósági felügyeletéről szóló 2008. évi XLVI. törvény (Éltv.)2012. október 1. napján hatályba lépő módosítása értelmében mezőgazdasági haszonállat tartása önkormányzati rendeletben nem korlátozható.

Fentiek alapján helyi önkormányzati rendelet a magasabb szintű jogszabályokban meghatározott tartási szabályokon túl nem állapíthat meg azoktól eltérő, további tiltó vagy korlátozó rendelkezéseket.

                                                RÉSZLETES INDOKOLÁS
1. §-hoz:
A rendelet szakasza pontosítja a hatályos jogszabályoknak megfelelően a rendelet célját, értelmező rendelkezését, hatályát, az állatok tartására, a trágya és állati hulladék kezelésére, kóbor ebekre vonatkozó szabályokat a jogszabály szerkesztési előírások alkalmazásával.
2. §-hoz:

A hatályát veszti a rendelet 5. §-a, mert az Éltv. módosítása értelmében mezőgazdasági haszonállat tartása önkormányzati rendeletben nem korlátozható 2012. október 1. napjától. A hatályos rendelet ezen szakasza magasabb szintű jogszabállyal ellentétesen korlátozzák a haszonállatok tartását.
Hatályát veszti a rendelet 6.,7.,8.,9.,10. §-a, mert a 41/2010. (II.26.) Korm. rendelet nem határoz meg külön fogalmat a társállatok tekintetében, így az ebek és a macskák is kedvtelésből tartott állatnak minősülnek.

A hatályos rendelet ezen szakaszaiban foglalt szabályokat  magasabb szintű jogszabály teljes körűen szabályozta, ezért nem állapíthat meg önkormányzati rendelet további szabályozást.
Hatályát veszti az állattartási védőtávolságokról, valamint az állattartási övezetekről szóló 1. és 2. sz, melléklet, mivel az Éltv. módosításával az értelmét veszti.

